Tämä on kahden tunnin esitys, jota pidän lukio-opiskelijoille,
kolmeminuuttisena.
Kaikki alkoi eräällä lennolla matkalla TEDiin
seitsemän vuotta sitten.
Ja viereisellä istuimella istui lukio-opiskelija, teini-ikäinen
ja hän tuli hyvin köyhästä perheestä.
Hän halusi tehdä jotain elämällään
ja kysyi minulta helpon kysymyksen.
Hän sanoi: "Mikä johtaa menestykseen?"
Minusta tuntui hyvin pahalta,
koska en osannut antaa hänelle hyvää vastausta.
Joten nousen koneesta ja tulen TEDiin.
Ja ajattelen, jestas, olen huoneessa, joka on täynnä menestyneitä ihmisiä!
Joten miksi en kysyisi heiltä, mikä auttoi heitä menestymään
ja kertoisi sitä eteenpäin nuorille?
Joten tässä olen, 7 vuotta ja 500 haastattelua myöhemmin,
ja aion kertoa teille, mikä todella johtaa menestykseen
ja mikä motivoi TEDiläisiä.
Ensimmäinen asia on intohimo.
Freeman Thomas sanoo: "Intohimoni ajaa minua."
TEDiläiset tekevät asioita rakkaudesta, ei rahasta.
Carol Coletta sanoo: "Maksaisin saadakseni tehdä, mitä teen."
Mielenkiintoista on, että
jos jotain tekee rakkaudesta, raha tulee silti.
Työ! Rupert Murdoch sanoi minulle: "Se on pelkästään kovaa työtä.
Mikään ei tule helposti. Mutta minulla on todella hauskaa."
Sanoiko hän hauskaa? Rupert? Kyllä!
(Naurua)
TEDiläisillä on hauskaa töissä. Ja he tekevät kovaa töitä.
Päättelin, että ne eivät ole työnarkomaaneja
Vaan nauttivat työstään. (Naurua)
Hyvä!
(Aplodeja)
Alex Garden sanoo: "Jos haluat menestyä, keskity yhteen asiaan
ja tule siinä hemmetin hyväksi."
Se ei ole taikaa. Voi vain harjoitella ja harjoitella.
Se on myös keskittymistä.
Norman Jewison sanoi minulle:
"Olen sitä mieltä, että kyse on keskittymisestä yhteen asiaan"
Ja ponnistelua!
David Gallo sanoo: "Ponnistele.
Fyysisesti, mentaalisesti, sinun on ponnisteltava ja ponnisteltava."
On ponnisteltava ujouden ja itseluottamuksen puutteen läpi.
Goldie Hawn sanoo: "Epäilin aina itseäni.
En ollut tarpeeksi hyvä; en ollut tarpeeksi älykäs.
En ajatellut, että pärjäisin."
Ponnisteleminen ei ole aina helppoa,
siksi äidit on keksitty.
(Naurua)
(Aplodeja)
Frank Gehry sanoi minulle:
"Äitini patisti minua."
(Naurua)
Palvele!
Shervin Nuland sanoo: "Olin etuoikeutettu saadessani palvella lääkärinä."
Monet nuoret haluavat olla miljonäärejä.
Ensimmäinen asia, jonka sanon, on:
"No, et voi palvella itseäsi;
sinun täytyy palvella muita, jotain arvokasta.
Koska siten ihmiset rikastuvat.
Ideat!
TEDiläinen Bill Gates sanoo: "Minulla oli idea:
ensimmäisen mikrotietokoneohjelmafirman perustaminen."
Sanoisin, että se oli aika hyvä idea.
Eikä ole mitään taikakeinoa luovuuden löytämiseksi ideoita keksittäessä --
se on joidenkin hyvin yksinkertaisten asioiden tekemistä.
Ja annan paljon esimerkkejä.
Ole periksiantamaton!
Joe Kraus sanoo:
"Periksiantamattomuus on tärkein syy menestykseen."
Sinun täytyy olla periksiantamaton epäonnistumisen ja sonnan edessa.
Mikä tietysti tarkoittaa: "Kritiikkiä, torjuntaa, kusipäitä ja paineita."
(Naurua)
Joten, vastaus tähän kysymykseen on yksinkertainen.
Maksa 4 000 dollaria ja tule TEDiin.
(Naurua)
Tai jos et siihen pysty, tee ne kahdeksan asiaa - ja luota minuun,
nämä ovat ne kahdeksan asiaa, jotka johtavat menestykseen.
Kiitos TEDiläisille kaikista haastatteluistanne!
(Aplodeja)